|  |  |
| --- | --- |
|  | Pesticider |
|  | Den 3. september 2025  Version 2.0 |

**Eddike**

**Eddike af fødevarekvalitet indeholdende max 10% eddikesyre**

CAS-nr. 90132-02-8

Basisstof til plantebeskyttelse

**Om basisstoffer til plantebeskyttelse**

Et godkendt basisstof må bruges i hele EU som sprøjtemiddel inden for de vilkår og anvendelser (doseringer, afgrøder og skadegørere m.v.), som basisstoffet er godkendt til. Læs mere om basisstoffer på <https://mst.dk/kemi/pesticider/alternative-sproejtemidler/basisstoffer/>

Denne brugsanvisning er forfattet som en hjælp til brugere af basisstoffet, da der ikke må markedsføres produkter med godkendte etiketter, som beskriver den god­kendte fremstilling og anvendelse af stoffet til plantebeskyttelsesformål. De fuld­stændige vilkår for brugen af basisstoffer fremgår af godkendelsesforordningen og review-rapporten for eddike. Denne brugsanvisning er udarbejdet jf. konklusio­nerne i den reviderede vurderingsrapport om eddike (SANCO/12896/2014– rev. 6), særlig tillæg I og II.

**Brugsanvisning**

**Afgrøder/Anvendelse**: Eddike må anvendes til bejdsning af visse frø samt til desinfektion af beskæringsredskaber i visse prydtræer og –planter, og mod ukrudt i ifm. dyrkning af medicinske urter/parfume-planter, samt pletsprøjtning på stier, fortove og terrasser.

**Skadevolder:** Eddike anvendes som bekæmpelsesmiddel mod bakterie- og svam­pesygdomme, samt mod ukrudt. Se dansk anvendelsesskema nedenfor.

**Brug mod svampesygdomme:** Eddike bruges fortyndet til bejdsning af frø (1:1 fortynding med koldt vand, dvs. 1 del eddike (for eddike indeholdende 10 % eddikesyre) til 1 del vand) eller f.eks. en ufortyndet eddike på 5% eddikesyre. Se dansk anvendelsesskema nedenfor.

**Brug som desinfektion**: eller til desinfektion af beskæringsredskaber (50 mL eddike fortyndet i 1 L koldt vand for eddike indeholdende 8 % eddikesyre). Eddike kan anvendes ufortyndet til bekæmpelse af ukrudt i medicinske urter, aromatiske urter og urter til parfume. Se dansk anvendelsesskema nedenfor.

**Brug mod ukrudt:** Til pletsprøjtning på stier, fortove og terrasser anvendes en 60 g/L eddikefortynding i vand.

Eddikefortyndingen fremstilles alt efter indhold (%) af eddikesyre i eddiken. F.eks. hvis eddiken har et indhold på de max 10 %, så skal 3 dele eddike iblandes 2 dele vand. Der kan ikke anvendes eddike med et lavere indhold end 6 % eddike, da dosering i så fald vil blive lavere end det som er godkendt. Hvis der anvendes en eddike med et indhold på 6 % eddikesyre, skal eddiken anvendes ufortyndet.

Der må pletsprøjtes 1-2 gange om året med mindst 7 dages imellem de to sprøjtninger.

Bemærk, udendørstemperaturen skal være på mindst 20 °C, og i tilfælde af regn skal behandlingen udskydes 24-48 timer eller mere, for at opnå en effekt på ukrudtet. Se dansk anvendelsesskema nedenfor.

**Mindste renhedsgrad:** Der anvendes eddike af fødevarekvalitet, som maks. indeholdender 10 % eddikesyre.

**Dansk anvendelsesskema**

| **Basisstof** | **Afgrøde og/eller anvendelses-forhold** | **F, V eller I** (a) | **Skadevolder** | **Koncen-tration af aktivstof**  **(g/L) eller (g/kg)**  (b) | **Applikation** | | | | **Applikationsrate** | | | **PHI (dage)**  (h) | **Bemærkninger** |
| --- | --- | --- | --- | --- | --- | --- | --- | --- | --- | --- | --- | --- | --- |
| **Metode** (c) | **Vækststadium og sæson** (d) | **Antal behandlinger min./maks**. (e) | **Interval mellem behandlinger**  **min.** | **g a.s./hL**  **min./maks.** (f) | **Vand (L/ha)**  **min./maks.** | **Total rate pr. behandling**  **g a.s./ha eller kg/ha**  (g) |
| **Eddike** (indeholdende maks. 10 % eddikesyre)  *Må ikke forveksles med eddikesyre (acetic acid*) | **Hvede** (alm. hvede)(*Triticum aestivum, T. vulgare*)  **Durumhvede** (*Triticum durum*)  **Spelt** (*Triticum spelta*) | F | Svampesygdomme som hvedestinkbrand (*Tilletia caries, T. foetida*) | 25-50 g eddikesyre /L i 1:1 fortynding med vand | Bejdsning inden såning | Efterår | 1 | - | 25-50 g eddikesyre pr. 100 kg frø | - | 38-150 g eddikesyre/ha ved udsæds-mængder mellem 150 og 300 kg/ha | - | Bejdsning af frø.  Eddike bruges fortyndet til bejdsning af frø (1:1 fortynding med koldt vand, dvs. 1 del eddike (for eddike indeholdende 10 % eddikesyre) til 1 del vand) eller f.eks. en ufortyndet eddike på 5% eddikesyre |
| **Byg** (*Hordeum vulgare*) | F | Svampesygdomme som bygstribesyge (*Pyrenophora graminea*) | 25-50 g eddikesyre /L i 1:1 fortynding med vand | Bejdsning inden såning | Efterår | 1 | - | 25-50 g eddikesyre pr. 100 kg frø | - | 38-150 g eddikesyre /ha ved udsæds-mængder mellem 150 og 300 kg/ha | - |
| **Grøntsager f.eks.gulerødder** (*Daucus carota*)**, tomater** (*Solanum lycopersicum*)**, peberfrugter** (*Capsicum* spp.) | F | Svampesygdomme som Alternaria: *Alternaria* spp. | 25-50 g eddikesyre /L i 1:1 fortynding med vand | Bejdsning inden såning | Efterår til forår | 1 | - | Frø ligger kortvarigt i blød og fjernes derefter | - | Frø ligger kortvarigt i blød og fjernes derefter | - |
| **Grøntsager f.eks. tomater** (*Solanum lycopersicum*)**, peberfrugter** (*Capsicum* spp.)**, kål** (*Brassica oleracea*) | F og V | *Clavibacter michiganensis*  *[Clavibacter Michiganensis](https://lbst.dk/skadegoererlex/bakterier/clavibacter-michiganensis-pv-michiganensis/)* [subsp.](https://lbst.dk/skadegoererlex/bakterier/clavibacter-michiganensis-pv-michiganensis/)  *[michiganensis](https://lbst.dk/skadegoererlex/bakterier/clavibacter-michiganensis-pv-michiganensis/)*  *Pseudomonas syringae*  pv. *Tomato*  *Xanthomonas campestris* pv. *Vesicatoria*  *Botrytis aclada* | 25-50 g eddikesyre /L i 1:1 fortynding med vand | Bejdsning inden såning | Efterår til forår | 1 | - | Frø ligger kortvarigt i blød og fjernes derefter | - | Frø ligger kortvarigt i blød og fjernes derefter | - |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Almindelig og rød hestekastanje** (*Aesculus* L.)  ***Sycamore* spp.**  ***Acer* spp.** | F | Bakterier  *Pseudomonas syringae* pv *aesculi* | 4 g eddikesyre /L i 1:1 fortynding med vand | Anvendes som desinfektions-middel af beskærings-redskaber  inden beskæring | - | 1 gang om dagen til 1 gang før hver brug af redskabet | 1 træ | 400 g/hL | - | - | - | Desinfektion af beskærings-redskaber.  Vent 30 sekunder før brug efter desinfektion  50 mL eddike fortyndes i 1 L vand (for eddike indeholdende 8 % eddikesyre) |
| **Havtorn** (Rosaceae)**, *Crataegus* spp., Bærmispel** (Amelanchier)**, Surbær** (Aronia)**, Japankvæde** (Chaenomeles)**, Dværgmispel** (Cotoneaster)**, Kvæde** (Cydonia)**, Æbler** (Malus)**, Glansmispel** (Photinia)**, Potentil** (Potentilla)**, Prunus, Pærer** (Pyrus)**, Roser, Røn** (Sorbus)**, Spiræa** | F | Ildsot (*[Erwinia amylovora](https://lbst.dk/skadegoererlex/bakterier/erwinia-amylovora/)*) | 4 g eddikesyre /L i 1:1 fortynding med vand | Anvendes som desinfektions-middel af beskærings-redskaber  inden beskæring | - | 1 gang om dagen til 1 gang før hver brug af redskabet | 1 træ | 400 g/hL | - | - | - |
| **Prydplanter som løn/ahorn** (Acer sp.), **Dværgmispel** (*Cotoneaster*)**, Benved** (*Euonymus*)**, Forsytia, Magnolie, Pibeved** (*Philadelphus*)**, Poppel, Prunus, Pærer, Roser, Rubus, Syrener, Bølleslægten** (*Vaccinium*) | F | Bakterielt angreb (*Pseudomonas syringae* pv. *syringae*) | 4 g eddikesyre /L i 1:1 fortynding med vand | Anvendes som desinfektions-middel af beskærings-redskaber  inden beskæring | - | 1 gang om dagen til 1 gang før hver brug af redskabet | 1 træ | 400 g/hL | - | - | - |
| **Platan** (*Platanus* sp.)**, *Prunus* sp., Hesteastanje sp.** (*Aesculus* L.)**, *Sophora* spp., Lind sp.** (*Tilia*) | F | Svampe især ildsporesvampe (*Phellinus*), Tøndersvamp (*Fomes fomentarius*) | 4 g eddikesyre /L i 1:1 fortynding med vand | Anvendes som desinfektions-middel af beskærings-redskaber  inden beskæring | - | 1 gang om dagen til 1 gang før hver brug af redskabet | 1 træ | 400 g/hL | - | - | - |
| **Elm**  (undtagen Lutèce-varianten) (*Ulmus* spp.) | F | Karsvampe (*Ophiostoma* spp.) | 4 g eddikesyre /L i 1:1 fortynding med vand | Anvendes som desinfektions-middel af beskærings-redskaber  inden beskæring | - | 1 gang om dagen til 1 gang før hver brug af redskabet | 1 træ | 400 g/hL | - | - | - |
| **Ahorn/løn sp.** (Acer sp.)  **Skyrækker** (*Ailanthus altissima*) | F | Visnesyge  (*Verticillium* spp.) | 4 g eddikesyre /L i 1:1 fortynding med vand | Anvendes som desinfektions-middel af beskærings-redskaber  inden beskæring | - | 1 gang om dagen til 1 gang før hver brug af redskabet | 1 træ | 400 g/hL | - | - | - |
| **Ahorn/løn sp.** (*Acer* sp.)  **Platan** (*Acer* spp.)  **Hestekastanje sp**. (*Aesculus* L.)  **Bøg** (*Fagus* spp.) | F | Ahornsodbark (*Cryptostroma corticale*) | 4 g eddikesyre /L  i 1:1 fortynding med vand | Anvendes som desinfektions-middel af beskærings-redskaber  inden beskæring | - | 1 om dagen til 1 gang før hver brug af redskabet | 1 træ | 400 g/hL | - | - | - |
| **Medicinske urter, aromatiske urter og urter til parfume** | F, V | Ukrudt | 100 g eddikesyre  /L  (for eddike m. 10% eddikesyre) | Spray | Inden fremspiring af afgrøder | 1 | - | 10.000 g/hL  (10 kg/hL) | 100 L eddike (ingen fortynding) | 10 kg/ha | >120 | Fytotoksisk for planter, kan dræbe unge planter. |
| **Stier, fortove og terrasser** | F | Ukrudt | 60 g eddikesyre  /L | Direkte spray  (Kun pletsprøjtning) | I ukrudtets vækstperiode | 1-2 | 7 til 21 dage | 6000 g/hl  (6 kg//hl) | 100 L (fortyndet eddike) | 6 kg/ha - 12 k/ha | - | Der bruges 60% eddikefortynding i vand (for eddike indeholdende 10% eddikesyre)  Fytotoksisk for planter, kan dræbe unge planter.  Temp > 20°C  Behandling skal udskydes 24-48 timer eller mere efter regn |
|  |  |  |  |  |  |  |  |  |  |  |  |  |

Find mere information om basisstoffer og deres anvendelse på <https://mst.dk/kemi/pesticider/alternative-sproejtemidler/basisstoffer/>

1. Udendørs brug på friland (F), indendørs i væksthus (V) eller indendørs anvendelse (I)
2. Koncentration af aktivstof (a.s.). Dosis angivet i g/kg eller g/L.
3. Udbringningsmetoden, f.eks. sprøjtning, spredning, pulverspredning, udvanding, etc.
4. Vækststadium ved sidste behandling (se BBCH Monograph, Growth Stage of Plants, 1997, Blackwell, ISBN 3-8263-3152-4) samt information om sæson for behandling hvor relevant.
5. Minimum og maksimum antal af behandlinger, der er mulige under praktiske forhold.
6. g aktivstof pr. 100 L (minimum til maksimum).
7. Total dosering for hver behandling, g eller kg aktivstof pr. hektar (minimum til maksimum).
8. PHI (preharvest interval): minimum sprøjtefrist (antal dage) før høst af afgrøder.